text: نئی دہلی،24دسمبر،مدھیہ پردیش اور راجستھان میں یوریا کی کمی سے متعلق میڈیا کی حالیہ رپورٹوں کے برعکس حکومت ہند کے فرٹیلائزر کے محکمے نے ریاستی سطح پر ماہانہ سپلائی اور دستیاب اسٹاک کی تفصیلات فراہم کی ہیں۔ ان اعداد وشمار کو دیکھتے ہوئے یہ صاف ہوجاتا ہے کہ مرکزی حکومت ربیع سیزن 2018-19 میں تمام ریاستوں کے لئے یوریا کی مناسب سپلائی کو یقینی بنانے کی خاطر سرگرم اقدامات کررہی ہے اور ریاستی سطح پر یوریا کے مناسب ذخائر دستیاب ہیں۔